Απεικονίσεις Βιωμάτων στα Σώματα Εξαρτημένων Γυναικών
Creators: name: Κατσικά, Χριστίνα Δημητρίου
Publisher: name: Aristotle University of Thessaloniki
Year: 2022
Subjects: Γυναίκα,
Εξάρτηση
Σώμα
Αποτύπωση βιώματος στο σώμα
Φεμινισμός
Woman,
Addiction
Body
Embodied experiences
Feminism

description: Η εξάρτηση αποτελεί μείζον κοινωνικό ζήτημα, το οποίο έχει μελετηθεί με ποικίλους τρόπους τα τελευταία χρόνια. Το φαινόμενο της εξάρτησης ιδιαίτερα στον γυναικείο πληθυσμό παρουσιάζει πολλές και αξιοσημείωτες πτυχές, καθώς και διαφοροποιήσεις από την εξάρτηση στον ανδρικό πληθυσμό. Στόχος της παρούσας μελέτης δεν είναι να διαχωριστεί το ζήτημα της εξάρτησης, σε ανδρικό και γυναικείο πληθυσμό, αλλά να αναδειχθούν τα ιδιαίτερα χαρακτηριστικά του φύλου και να προσεγγισθεί το φαινόμενο με εξειδίκευση στον γυναικείο πληθυσμό. Η έρευνα πραγματεύεται θέματα όπως, ποια είναι η εξαρτημένη γυναίκα και τα ιδιαίτερα χαρακτηριστικά της, ποιοι λόγοι την ωθούν στην χρήση ουσιών και πώς σωματοποιείται και κατ’ επέκταση αποτυπώνεται η χρήση εξαρτησιογόνων ουσιών . Δεδομένου ότι η χρήση ουσιών «φαίνεται» και αποτυπώνεται στα σώματα των ανθρώπων, η εν λόγω έρευνα αποσκοπεί στην εις βάθος κατανόηση του πώς μπορεί ένα γυναικείο, εν προκειμένω, σώμα να αποτυπώσει τα βιώματά του. Ειδικότερα, μέσω ποιοτικής έρευνας και συγκεκριμένα ατομικών συνεντεύξεων με ανοικτές ερωτήσεις μελετήθηκε το νόημα της αποτύπωσης του βιώματός των γυναικών αναφορικά με τη χρήση ουσιών, υπό το πρίσμα των φεμινιστικών προσεγγίσεων. Συνεπώς, δόθηκαν συνεντεύξεις από δεκατέσσερεις γυναίκες πρώην ή νυν εξαρτημένες, οι οποίες φέρουν στο σώμα τους κάποιο σημάδι το οποίο σχετίζεται με την χρήση ουσιών. Τα αποτελέσματα της έρευνας ανέδειξαν την πολυπλοκότητα του φαινομένου, τη σημασία του στίγματος ειδικά για την εξαρτημένη γυναίκα, την ανάγκη συνεχούς εκπαίδευσης θεραπευτών αλλά και ενημέρωσης και εκπαίδευσης της αστυνομίας για την ορθή προσέγγιση των εξαρτημένων γυναικών To σώμα ως τόπος βιωμάτων χρησιμοποιήθηκε ως «σχεδία» για τις αφηγήσεις των συμμετεχουσών στην έρευνα· ένας τρόπος να μιλήσουν για τα βιώματά τους μέσω του σώματός τους. Οι γυναίκες εξαρτημένες βιώνουν έντονη κοινωνική κατακραυγή και περιθωριοποίηση από το ευρύτερο και εγγύτερο κοινωνικό σύνολο ως απόρροια πατριαρχικών προκαταλήψεων που σχετίζονται με τις στερεοτυπικά κατασκευασμένες επιταγές του φύλου τους. Οι έμφυλες καταπιέσεις, η περιθωριοποίηση, ο κοινωνικός στιγματισμός, η απόρριψη από τους σημαντικούς άλλους και την κοινωνία και ο συνεπαγόμενος ψυχικός πόνος, οδηγούν τις εξαρτημένες γυναίκες στις αποτυπώσεις των αρνητικών τους συναισθημάτων, στο σώμα τους.
description: Drug addiction is a critical social issue which has been studied in various ways the recent years. The phenomenon of women’s drug addiction, however, has many and noteworthy aspects, and it is quite separate from the phenomenon of male’s addiction. The purpose of the present study is not to separate the male from the female population, but rather to highlight the specific characteristics of gender and to approach the phenomenon with specific focus on the female population. Τhe current research study addresses issues the profile of addicted woman and their particular characteristics in relation to drug use and abuse, the causes of substance use and the ways in which addiction is imprinted in women’s bodies. Since the use of substances is 'seen' and imprinted on people's bodies, this research aims at an in-depth understanding of how women drug users/abusers imprint in their body experiences of addiction. In particular, through qualitative research, face to face interviews with open-ended questions, the meaning of imprinting their experiences, was analyzed through a feminist perspective. Consequently, interviews were conducted with ten ex- and/or current-addicted women who carry a substance-related sign in their bodies. The data revealed the significance of understanding the phenomenon, of raising awareness about stigma and of providing proper training to treatment staff and police forces when addressing the needs of drug using women. The body, as a place of engraved experiences was used as a "raft" for the participants; a way to talk about their experiences through their body. Addicted women experience intense social outcry and marginalization from their social environment as a result of patriarchal prejudices related to the stereotypically constructed demands of their gender. Gender oppression, marginalization, social stigma, rejection by significant others and society, and the resulting mental pain, lead addicted women to imprint their negative emotions on their bodies.
description: Σε συνεργασία με: Πανεπιστήμιο Λευκωσίας (Κύπρος)